
pËr PROCEDURAT E PRANIMIT DHE TË REGJISTRIMIT NË CIKLIN e PARË 
tË StUDIMEVE ME KoHË TË PLOTË NË INSTITUCiONeT PUBlike TË ARSIMIt tË LARTË, SI edhe PËR TRANSFERIMIN E STUDIMEVE PËR VITIN AKADEMIK 
2012-2013 

Në mbështetje të nenit 102 të Kushtetutës pika 5 të nenit 33 dhe 35 të ligjit nr. 9741, datë 
21.5.2007 “Për arsimin e lartë në Republikën e Shqipërisë”, të ndryshuar të vendimit nr. 
420, datë 27.6.2012 të Këshillit të Ministrave “Për kuotat e pranimit në institucionet publike të arsimit të lartë, cikli i parë i studimeve me kohë të plotë dhe në programet e integruara të studimeve të ciklit të dytë, si edhe tarifat e shkollimit për vitin akademik 2012-2013”; të vendimit nr. 78, datë 8.2.2006 të Këshillit të Ministrave “Për krijimin e Maturës Shtetërore dhe pranimet në shkollat e larta publike”, të ndryshuar; të vendimit nr. 1013, datë 10.12.2010 “Për krijimin e Agjencisë Kombëtare të Provimeve (AKP), si dhe vendimit të Këshillit të Ministrave nr. 241, datë 31.3.2011 “Për kryerjen nga Posta Shqiptare sh.a. të shërbimeve postare, financiare dhe shërbimeve të tjera, që janë në përputhje me veprimtarinë e kësaj poste, për institucionet e qeverisjes qendrore e vendore, institucionet e tjera publike, si dhe shoqëritë tregtare me kapital shtetëror”, 

UDHËZOJ: 

1. Pranimi i kandidatëve në ciklin e parë të studimeve me kohë të plotë në institucionet publike të arsimit të lartë (IAL), në vitin akademik 2012-2013, të bëhet sipas listave emërore të renditura nga Agjencia Kombëtare e Provimeve (AKP), pranë Ministrisë së Arsimit dhe Shkencës (MASH). 
2. Kandidatët fitues të përcaktohen nga AKP-ja në bazë të dy parimeve:
a) Parimi i meritës përcaktohet sipas pikëve të grumbulluara në bazë të rezultateve të shkollës së mesme, të provimeve të Maturës Shtetërore (nota mesatare e viteve të shkollimit dhe gjithë provimet e Maturës Shtetërore) dhe për disa programe studimi, edhe të rezultateve të konkursit të zhvilluar në bazë të udhëzimit nr. 12, datë 11.7.2012 të Ministrit të Arsimit dhe Shkencës “Për zhvillimin e konkurseve të pranimit, tarifën e regjistrimit për konkurrim, në disa programe studimi në ciklin e parë me kohë të plotë dhe në programet e integruara të studimeve të ciklit të dytë në institucionet publike të arsimit të lartë për vitin akademik 2012- 2013”.
b) Parimi i preferencës përcaktohet nga vullneti i kandidatëve, i shprehur nëpërmjet preferencës më të lartë të grupit të preferencave fituese, ndër jo më shumë se 10 preferenca të përzgjedhura nga ata vetë në formularin A2. 
3. Pas përfundimit të konkurseve në të gjitha institucionet publike të arsimit të lartë, rezultatet e tyre në formë shkresore dhe elektronike të dorëzohen nga këto të fundit në AKP brenda orës 14:00 të datës 6 shtator 2012. AKP-ja brenda datës 13 shtator 2012 të dërgojë në Ministrinë e Arsimit dhe të Shkencës listat paraprake të kandidatëve fitues, të ndarë sipas programeve të studimit përkatës, të renditur sipas rendit zbritës të pikëve dhe të preferencës më të lartë fituese të kërkuar prej tyre në formularin A2, në përputhje me kuotat e pranimeve të miratuara me vendimin nr. 420, datë 27.6.2012 të Këshillit të Ministrave “Për kuotat e pranimit në institucionet publike të arsimit të lartë, cikli i parë i studimeve me kohë të plotë, dhe në programet e integruara të studimeve të ciklit të dytë, si dhe tarifat e shkollimit për vitin akademik 2012-2012”. 
4. Listat paraprake të kandidatëve fitues shpallen në faqen zyrtare elektronike të MASH-it dhe u dërgohen, në formë të shkruar dhe elektronike, institucioneve publike të arsimit të lartë nëpërmjet Agjencisë Kombëtare të Provimeve në datën 13 shtator 2012. Këto institucione, duke filluar nga kjo datë, t’i afishojnë listat në vende të dukshme në mjediset e fakulteteve përkatëse. 
5. Për organizimin dhe realizimin e procesit të pranimit dhe të regjistrimit të kandidatëve në ciklin e parë të studimeve me kohë të plotë të ngarkohen dekanatet e fakulteteve të institucioneve publike të arsimit të lartë. Ky proces do të jetë nën monitorimin e rektorateve dhe të Ministrisë së Arsimit e të Shkencës. 
6. Regjistrimi i kandidatëve për të fituar statusin e studentit të pranuar në institucionet publike të arsimit të lartë të zhvillohet në dy faza: 
6.1 Regjistrimi paraprak. 
6.2 Regjistrimi përfundimtar. 
7. Regjistrimi paraprak 
7.1 Kandidatët fitues bëjnë regjistrimin paraprak të tyre në programin e studimit ku janë shpallur paraprakisht fitues pranë sekretarive mësimore të fakulteteve nga data 14 shtator 2012 deri në datën 20 shtator 2012, nga ora 08:00 deri në orën 18:00. 
7.2 Për regjistrimin paraprak, kandidati duhet të paraqitet personalisht pranë sekretarive mësimore dhe të dorëzojë dosjen individuale me dokumentet origjinale të mëposhtme: 
a) Diplomë e Maturës Shtetërore së bashku me certifikatën e notave ose diplomën/dëftesën e shkollës së mesme të fituar jashtë vendit, të vlerësuar të barasvlershme me të në Shqipëri. Kandidatët që kanë përfunduar shkollën e mesme përpara vitit 2011, të dorëzojnë dëftesë pjekurie të shkollës së mesme (në qoftë se kandidati nuk ka dëftesë pjekurie të shkollës së mesme, duhet të paraqesë dublikatë të dëftesës së pjekurisë, të lëshuar nga drejtoria e shkollës së mesme, ku ka përfunduar shkollën dhe të konfirmuar nga Drejtoria Arsimore Rajonale/zyra arsimore përkatëse, ose listën e notave të shkollës së mesme i lëshuar nga Arkivi Qendror i Shtetit); 
b) Dokument identifikimi (kartë identiteti, pasaportë). Në dosje mbahet vetëm fotokopja e dokumentit të identifikimit; 
c) 2 fotografi; 
d) Mandatarkëtimi i tarifës së regjistrimit prej 1.600 lekë paguar nëpërmjet zyrave të Postës Shqiptare për llogari të IAL-së publike përkatëse. 
7.3 Në kryerjen e procedurës së regjistrimit paraprak, sekretaritë mësimore të fakulteteve mbajnë regjistër të veçantë, në të cilin kandidatët fitues nënshkruajnë në momentin e regjistrimit për dorëzimin e dokumenteve, duke shënuar datën dhe orën e regjistrimit. 
7.4 Sekretaria mësimore pajis kandidatin që bën regjistrimin paraprak me një fletëregjistrimi paraprak, ku shënohet numri i regjistrimit, emri i kandidatit, si edhe data dhe ora e regjistrimit.
Fletëregjistrimi paraprak duhet të jetë i nënshkruar nga dekani dhe kryesekretaria mësimore e fakultetit dhe i vulosur. 
7.5 Kandidatët kanë të drejtë, nëse dëshirojnë të mos vazhdojnë garën të qëndrojnë të regjistruar në programin filluar në fazën e parë, duke nënshkruar një deklaratë sipas modelit në shtojcën 1 të këtij udhëzimi. Pas nënshkrimit të deklaratës, sekretaria mësimore pajis menjëherë kandidatët me vërtetim të regjistrimit përfundimtar. Kopje e deklaratave dërgohet nga sekretaria mësimore Në AKP së bashku me listën e regjistrimeve paraprake. 
8. Institucionet publike të arsimit të lartë, deri në orën 14:00 të datës 22 shtator 2012, të dorëzojnë në MASH dhe në AKP listën origjinale të përgatitur nga AKP-ja, me regjistrimet paraprake të kryera në formë të shkruar dhe elektronike, në dy kopje, sipas shtojcës nr. 3 të udhëzimit nr. 45, datë 19.12.2011 “Për gjenerimin dhe dhënien e numrave të matrikullimit”, të ndryshuar. 
9. Kandidatët, të cilët nuk kryejnë regjistrimin paraprak brenda datave të përcaktuara në këtë udhëzim, për çfarëdolloj arsye, humbasin të drejtën e regjistrimit dhe të vazhdimit procesit. Këta kandidatë nuk do të përfshihen në listën përfundimtare të fituesve. 
10. Në bazë të regjistrimeve paraprake të kryera dhe të vendeve të paplotësuara, AKP-ja, në datën 26 shtator 2012, të shpallë listën përfundimtare të kandidatëve fitues, duke ruajtur parimet e shprehura në pikën 2 të këtij udhëzimi. Lista shpallet edhe në faqen zyrtare elektronike të MASH-it.
11. Listat përfundimtare Të kandidatëve fitues në formë të shkruar dhe elektronike, t’u dorëzohen institucioneve publike të arsimit të lartë, sipas programeve përkatëse të studimit në datën 26 shtator 2012 nga Agjencia Kombëtare e Provimeve. Institucionet publike të arsimit të lartë t’i afishojnë listat brenda datës 27 shtator 2012. 
12. Regjistrimi përfundimtar 
12.1 Kandidatët, të cilët në listat përfundimtare janë shpallur fitues në një program studimi të një preference të tyre më të lartë se ai i regjistrimit paraprak, do të çregjistrohen nga vetë sekretaritë mësimore nga programi i studimit ku ishin regjistruar më parë. Këta kandidatë tërheqin dosjen individuale me dokumentet e cilësuara në pikën 7.2 të këtij udhëzimi, nga sekretaritë mësimore, ku janë çregjistruar dhe regjistrohen në programin e studimit në të cilin janë shpallur fitues me listat përfundimtare. 
12.2 Sekretaritë mësimore të fakulteteve nga datat 28-30 shtator 2012, prej orës 8:00 deri në orën 18:00, të kryejnë çregjistrimet e kandidatëve, të përcaktuar në pikën 7.1 dhe të regjistrojnë kandidatët e rinj fitues, sipas listave përfundimtare të fituesve të shpallura nga AKP-ja dhe të dërguara nëpërmjet MASH-it. 
12.3 Veprimet e çregjistrimit paraprak dhe ato të regjistrimit përfundimtar të kandidatëve të rinj të dokumentohen në regjistër të veçantë. 
12.4 Për kryerjen e procedurës së regjistrimit përfundimtar në sekretaritë mësimore të fakulteteve, kandidatët fitues që janë ngjitur në preferencë më të lartë kundrejt regjistrimit paraprak duhet të tërheqin dokumentacionin e dorëzuar te fakulteti ku u shpallën fitues në listën paraprake, si dhe të paraqiten në fakultetin e ri, ku janë shpallur fitues për t’u regjistruar. Ata bëjnë regjistrimin në fakultetin e ri duke dorëzuar dokumentacionin, si dhe duke nënshkruar në regjistrin e veçantë të sekretarisë, në përputhje me procedurën e përcaktuar në pikën 7.3 të këtij udhëzimi. 
12.5 Sekretaria mësimore duhet ta pajisë kandidatin që bën regjistrimin sipas pikës 
7.4, me fletëregjistrimi ku të shënohet numri i regjistrimit, emri i kandidatit, si edhe data e ora e regjistrimit. Fletëregjistrimi duhet të jetë e nënshkruar nga dekani dhe nga kryesekretarja mësimore e fakultetit, si dhe të jetë i vulosur. 
12.6 Kandidatët, të cilët edhe në listat përfundimtare rezultojnë fitues në të njëjtin program studimi nuk është e nevojshme të regjistrohen. 
12.7 Tarifa e regjistrimit prej 1.600 lekësh, e arkëtuar për regjistrimin fillestar në universitetin X, të kalojë me xhirim nga llogaria e degës së thesarit ku universiteti X ka llogarinë buxhetore, në llogarinë e thesarit të universitetit Y, në të cilin është realizuar regjistrimi përfundimtar i studentit dhe i shoqëruar me listën e studentëve. 
13. Në përfundim të procesit të regjistrimit, studentët e regjistruar në regjistrin e veçantë të regjistrohen në regjistrin bazë të studentëve sipas udhëzimit të Ministrit të Arsimit dhe Shkencës nr. 45, datë 19.12.2011 “Për gjenerimin dhe dhënien e numrave të matrikullimit”, i ndryshuar. 
14. Kandidatët nga Republika e Kosovës, si dhe kandidatët shqiptarë nga Maqedonia, Mali i Zi, Presheva, Bujanovci dhe Medvegja, aplikojnë direkt pranë IAL-ve publike, nga data 1-15 shtator 2012 sipas kuotave të përcaktuara në pikën 4 të vendimit nr. 420, datë 27.6.2012 të Këshillit të Ministrave “Për kuotat e pranimit në institucionet publike të arsimit të lartë, cikli i parë i studimeve me kohë të plotë dhe programet e integruara të studimeve të ciklit të dytë, si dhe tarifat e shkollimit, për vitin akademik 2012-2013.
14.1 Administrimi i aplikimeve dhe përzgjedhja e kandidatëve nga Republika e Kosovës, si dhe kandidatët shqiptarë nga Maqedonia, Mali i Zi, Presheva, Bujanovci dhe Medvegja, bëhet nga IAL-të publike pritëse mbështetur në notën mesatare të shkollës së mesme edhe notat e lëndëve për të cilat IAL-të publike kanë vendosur koeficientët më të lartë për pranimet në këtë vit akademik. Në rast se numri i kandidatëve, që aplikojnë për t’u pranuar në një program të caktuar studimi, të cilët përmbushin kriteret E pranimit, është më I lartë se numri i kuotave të miratuara në vendimin nr. 420, datë 27.6.2012 të Këshillit të Ministrave, IAL-ja përcakton kritere të veçanta pranimi për të përzgjedhur më të mirët. 
14.2 Listat e kandidatëve fitues nga Republika e Kosovës, si dhe kandidatëve shqiptarë nga Maqedonia, Mali i Zi, Presheva, Bujanovci dhe Medvegja, sipas programeve të ndryshme të studimit, dërgohen nga institucionet publike të arsimit të lartë në MASH dhe AKP, deri në datën 25 shtator 2012 dhe publikohen në vende të dukshme pranë fakulteteve përkatëse të IAL-ve, duke filluar nga data 26 shtator 2012. 
15. Kandidatët nga Republika e Kosovës, si dhe kandidatët shqiptarë nga Maqedonia, Mali i Zi, Presheva, Bujanovci dhe Medvegja, të cilët rezultojnë fitues sipas pikës 14.2 të këtij udhëzimi, të regjistrohen pranë sekretarive mësimore të fakulteteve nga data 27-30 shtator 2012, duke paraqitur dokumentet përkatëse, sipas pikës 7.2. Dokumentet e parashtruara në pikat 7.2.a dhc 7.2.b të këtij udhëzimi, të jenë në gjuhën shqipe e të noterizuara në Republikën e Shqipërisë. Në përfundim të regjistrimeve të këtyre kandidatëve, IAL-Të të dërgojnë listat e tyre në AKKP. 
16. Me mbylljen e regjistrimit përfundimtar, institucionet publike të arsimit të lartë të dorëzojnë në AKP listat përfundimtare origjinale të përgatitura nga AKP-ja, me regjistrimet e kryera për çdo program studimi të ciklit të parë me kohë të plotë, të plotësuara, sipas shtojcës nr. 3 të udhëzimit nr. 45, datë 19.12.2011 “Për gjenerimin dhe dhënien e numrave të matrikullimit”, të ndryshuar për regjistrimin përfundimtar në formë të shkruar dhe elektronike në dy kopje, deri në datën 5 tetor 2012. 
17. Pas procesit të regjistrimit në programet e studimit të ciklit të parë, IAL-të të përpilojnë një raport të hollësishëm në lidhje me regjistrimet e studentëve në aleatet dhe formatet e kërkuara sipas udhëzimit nr. 9, datë 25.2.2010 “Për mbledhjen, përpunimin dhe raportimin e të dhënave statistikore”. 
18. Transferimi i studimeve nga institucionet private të arsimit të lartë në institucionet publike të arsimit të lartë dhe anasjellas, të bëhet sipas kritereve të përcaktuara në statutet e institucioneve dhe rregulloren e njësisë kryesore ku bëhet transferimi i studimeve. 
19. IAL-të i dërgojnë një listë të studentëve të transferuar, në formë shkresore dhe elektronike, AKP-së. AKP-ja bën përditësimin e të dhënave dhe transferimin e numrit individual të matrikullimit. 
20. Rektoratet dhe dekanatet, në datën 10 shtator 2012 i shpallin në mënyrë të qartë dhe në vende të dukshme në mjediset e fakulteteve përkatëse datat dhe oraret e veprimeve të regjistrimit dhe të çregjistrimit,procedurat përkatëse, listën dokumenteve të nevojshme për regjistrim, si dhe njoftime që i gjykojnë të nevojshme për sigurimin e një ecurie normale të procesit të pranimeve të ciklit të parë të studimeve me kohë të plotë në institucionet publike të arsimit të lartë.
21. Këto njoftime të bëhen publike edhe në median e shkruar elektronike nga institucionet publike të arsimit të lartë.
22. Ngarkohen Sekretari i Përgjithshëm, Agjencia Kombëtare e Provimeve (AKP), Drejtoria e Arsimit të Lartë dhe Kërkimit Shkencor dhe institucionet publike të arsimit të lartë për zbatimin e këtij udhëzimi. 
Ky udhëzim hyn në fuqi menjëherë dhe botohet në Fletoren Zyrtare. 

MINISTRI I ARSIMIT DHE SHKENCËS
Myqerem Tafaj
